open-index/open-wikipedia-markdown huggingface dataset:
אופל קדט D

**"אופל קדט D"** (בגרמנית: **Opel Kadett D**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1979–1984 בגרמניה.

## "אופל קדט D"

* יוצרו 2,092,087 יחידות.
* מנוע קדמי - רוחבי.
* סוגי מנוע: מנועי בנזין, מנוע דיזל.
* סוג הנעה: הנעה קדמית.
* 5 נוסעים (דגם סדאן).

## תצורות "אופל קדט D"
* 2 דלתות - סדאן.
* 4 דלתות - סדאן.
* 3 דלתות - האצ'בק.
* 2 דלתות - טרגה - טופ.
* 2 דלתות - קבריולה.
* 3 דלתות - סטיישן.
* 5 דלתות - סטיישן.

### דגמים
* "קדט 1200".
* "קדט 1200 S".
* "קדט 1300".
* "קדט 1300 S".
* "קדט 1600 S".
* "קדט GTE".
* "דיזל 1600".

### רמות גימור
* דגמי סדאן: "Kadett Luxus", "Kadett Berlina", "Kadett SR", "Kadett GTE".
* דגמי סטיישן: "Kombi Kadett Caravan", "Kadett Caravan Luxus", "Kadett Voyage", "Kadett Voyage Berlina".
* סדרות מוגבלות: "Sondermodelle Kadett Pirsch", "Kadett J", "Kadett GLS", "Kadett Corsa".

## תמונות

קובץ:Opel Kadett D GTE Front.JPG | "אופל קדט D" דגם "GTE"
קובץ:Opel Kadett 1.3 S Automatic (36999221913).jpg | "אופל קדט D" דגם "1.3 S"
קובץ:1982 Opel Kadett 1.6 SR (D) (6310138247).jpg | "אופל קדט D" דגם "1.6 SR", שנת 1982
קובץ: 1983 Opel Kadett 1.3 GL Luxus 3-dr rear.jpg| "אופל קדט D" דגם "1.3 GL Luxus", שנת 1983
קובץ: Opel Kadett GTE (14185118352).jpg| "אופל קדט D" דגם "GTE"
קובץ:Kadett d aero.jpg | "אופל קדט D" דגם "אארו" בסגנון גג "טרגה טופ"
קובץ:Opel Kadett 1.2 N Bieber (36455780146).jpg | "אופל קדט D" דגם "1.2 N Bieber" - קבריולה
קובץ: Opel Kadett Estate Clare.JPG| "אופל קדט D" בתצורת 5 דלתות - סטיישן
קובץ:Opel Kadett D Kombi 3 door DK Utrecht.jpg | "אופל קדט D" בתצורת 3 דלתות - סטיישן


## ראו גם
* אופל
* אופל קדט A
* אופל קדט B
* אופל קדט C
* אופל קדט E
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קדט D
קטגוריה:דגמי מכוניות שהושקו ב-1979
קטגוריה:כלי רכב גרמניים
ליאם הפקות

**ליאם הפקות** היא חברת תקליטים ישראלית בבעלותו של הזמר הישראלי אייל גולן.

## היסטוריה
החברה נוסדה על ידי הזמר הישראלי אייל גולן ויהודה (דדי) חנדלי והיא נקראת על שם בנו הבכור של גולן מנישואיו לאילנית לוי. בין האמנים שייצגה החברה לאורך השנים ניתן למנות את גולן עצמו, מושיק עפיה, איתי לוי, נסרין קדרי ולואי עלי.

ב-2011 עלתה לשידור בערוץ 24 התוכנית "אייל גולן קורא לך", תוכנית מציאות בהנחיית אייל גולן העוסקת בגילוי כישרונות מוזיקליים בז'אנר המוזיקה הים תיכונית. הפרס לזוכה התכנית היה הפקת אלבום בכורה וחוזה ייצוג בחברה. בין האמנים שזכו בפרס במסגרת התכנית ניתן למנות את מורן מזור ונסרין קדרי. כמו כן, אף על פי שלא העפיל לגמר, אך בלט במהלך העונה, נחתם הזמר לואי עלי בחברה גם הוא. התכנית ירדה משידור עקב "פרשת משחקי חברה", בה עורב גולן. תיק החקירה נגד אייל גולן נסגר מבלי שהועמד לדין, לפי תחקיר הארץ, רב פקד חג'ג' היה סבור כי מדובר בעלילה נגד גולן. הוא הפציר בפרקליטות לסגור נגדו את התיק מחוסר אשמה ולא מחוסר ראיות. הפרקליטות לא נענתה, והתיק נסגר מחוסר ראיות ולא מחוסר אשמה.

ב-2019, עקב סכסוך בין גולן לפרץ, הוחלף מנכ"ל החברה מפרץ לאודי גואטה.

## רשימת אמנים

בהווה -
* איל גולן
* רותם חן
* יגל אושרי
* יובל מזרחי
* נדב חנציס
* אלין גולן

בעבר -
* איתי לוי
* נסרין קדרי
* לואי עלי
* מושיק עפיה
* רועי סנדלר
* דקל וקנין
* ירון אילן

## קישורים חיצוניים

## הערות שוליים

*
קטגוריה:חברות תקליטים ישראליות
קטגוריה:אייל גולן
שפיק ג'פרוביץ'

**שפיק ג'פרוביץ**' (בבוסנית: **Šefik Džaferović**; נולד ב-9 בספטמבר 1957) הוא פוליטיקאי בוסניאקי, שכיהן כחבר הנשיאות בוסניה והרצגובינה בין השנים 2018–2022. בשנת 2020 כיהן כיושב ראש הנשיאות.

## ביוגרפיה
ג'פרוביץ' נולד בעיר זאבידוביצ'י בבוסניה, אז חלק מהרפובליקה הפדרלית הסוציאליסטית של יוגוסלביה. הוא למד משפטים באוניברסיטת סרייבו. לאחר סיום לימודיו עבד עד 1996 בערים זאבידוביצ'י וזניצה כעורך דין, כתובע וכשופט וכן מילא מספר תפקידים מנהליים.

ג'פרוביץ' נשוי מאז 1980 לאשתו וילדאנה ולהם שני ילדים. הם מתגוררים בסרייבו.

### בפוליטיקה
בשנת 1996 הצטרף ג'פרוביץ' למפלגת הפעולה הדמוקרטית הבוסנית. בשנת 1996 נבחר לחבר בבית המחוקקים של קנטון זניצה-דובוי, אחד מעשרת הקנטונים המרכיבים את הפדרציה של בוסניה והרצגובינה. באותה שנה מונה לחבר הבית העליון של פרלמנט המדינה כולה ובשנת 2000 מונה שוב לאותה כהונה. משנת 2001 ועד 2005 כיהן כמזכיר הכללי של מפלגת הפעולה הדמוקרטית. מאז 2005 הוא משמש כסגן יושב ראש המפלגה.

בשנת 2002 נבחר ג'פרוביץ' לחבר הבית התחתון של הפרלמנט של בוסניה והרצגובינה מטעם המחוז הרביעי של בוסניה, מחוז הכולל את קנטון זניצה-דובוי ואת קנטון מרכז בוסניה. לאחר מכן שב ונבחר לכהונה פעמים נוספות וכיהן בתפקיד זה עד 2018.

בבחירות 2018 נבחר ג'פרוביץ' לחבר נשיאות בוסניה והרצגובינה, החבר השמיני במספר מטעם בוסניה מאז ייסוד הנשיאות, לאחר שזכה ב-36.6 אחוזים מקולות המצביעים.

ב-20 במרץ 2020 החל ג'פרוביץ' בכהונה בת שמונה חודשים כיושב ראש הנשיאות, תפקיד שאותו ממלאים שלושת חברי הנשיאות בתורנות. היה יושב הראש ה-36 שלה.

## קישורים חיצוניים

* ביוגרפיה 

קטגוריה:יושבי ראש נשיאות בוסניה והרצגובינה
קטגוריה:בוסנים
קטגוריה:עורכי דין
קטגוריה:בוגרי אוניברסיטת סרייבו
קטגוריה:ילידי 1957
טוני רויסטר ג'וניור

**טוני רויסטר ג'וניור** (נולד ב-9 באוקטובר 1984 בנירנברג, גרמניה) הוא מתופף אמריקאי. הוא גדל בהינשוויל, ג'ורג'יה, ובוגר שנת 2002 בבית הספר התיכון של ליברטי קאונטי. אביו החל ללמד אותו לנגן בתופים בגיל שלוש. הוא בנם של טוני "האב" וגייל רויסטר, ויש לו אח אחד, קלווין רויסטר. כולם עדיין גרים בהינשוויל, ג'ורג'יה.

## ביוגרפיה
רויסטר הוא תחת הסכם ספונסרים עם חברות רבות, ביניהם: תופי DW, מצילות Zildjian, מקלות Vic Firth, עורות של חברת Remo, חברת כלי ההקשה LP, Drumframe, מיקרופונים של חברת sure, פרסום והפצה על ידי חברת האחים וורנר ומצלמות גופרו.

רויסטר ניגן עם להקות ואומנים כמו: Imajin Lazyeye, New Flava ו־En Vogue . הוא הופיע בטקס פרסי גראמי השנתי ה - 42 בגיל 15, והופיעה בסיבוב הופעות בינלאומי בשנת 2001 בעודו מלווה את האמן היפני היקרו אוטאדה, ובנוסף, הופיע עם פול שפר (מתוכנית ה-*Late Show של דייוויד לטרמן* ) בלהקת הבית של ערוץ ניקלודיאון. בנוסף, הוא מנגן גם עם פרנסיסקו פתורוסו, ג'יי זי, ג'ו ג'ונאס, ג'וס סטון והלהקה שלו עצמו. רויסטר ג'וניור הוציא את הסרטונים "Pure Energy" (2007) ואת "The Evolution of Tony Royster" (2009), שניהם סרטונים יותר מעוררי השראה מאשר סרטוני הדרכה ולימוד תופים.

נקודות שיא אחרות בקריירה שלו כוללות נגינה בפסטיבל גלסטונברי ונגינה ב־Inaugural Balls של הנשיא ברק אובמה עם ג'יי זי בשנת 2009. הוא זכה ב"פרס הג'אז של לואי ארמסטרונג ", פרס המכיר ברמתו המוזיקליות, האופי והיצירתיות האישית של מוזיקאי. טוני קיבל גם את "פרס Senior" על הישגיו בעולם התיפוף.

לאחרונה, רויסטר הצטרף ללהקתו של ג'ו ג'ונאס בסיבוב הופעות בבריטניה בסתיו 2011. ב־22 באוגוסט 2011, הוא היה האמן המופיע בתוכנית ה-Late Show *עם דייוויד לטרמן*, בעודו מבצע סולו תופים ל"Drum Solo Week II". רויסטר ג'וניור הופיעה גם ב־The Tonight Show עם ג'יי לנו ב - 3, 2011, ובתוכניתו של קונאן ב־7 בנובמבר 2011, לצד ג'ו ג'ונאס. הוא גם ביצע סולו תופים בתוכנית של ג'ני ג'ונס עבור "הילדים וחיות המחמד המוכשרות בעולם", בגיל 12.

בנוסף, הוא ניגן בסיבוב הופעות עם צ'ארלי פות' בשנת 2016 ו 2017, סיבוב בו ליווה ג'וניור את פות בלמעלה ממאה הופעות. הוא ליווה את מק מילר בקואצ'לה, וכעת הוא יוצא לסיבוב הופעות עם האמנית קיטי פרי לקידום אלבומה החמישי שלי פרי WITNESS.

## ציוד
תצורת מערכת התופים שלו בניגנת הסולו שלו עם להקות כמו אימאג'ין כוללת:
* DW Drums Collectors Maple
* 18"x22" [x2] Bass drum with 8"x22" [x2] Bass drum woofer
* 5"x13" Collectors Maple snare
* 7"x8" Rack Tom
* 8"x10" Rack Tom
* 9"x12" Rack Tom
* 11"x14" Floor Tom
* 13"x15" Floor Tom
* 14"x18" Floor Tom

סט התופים שלו במהלך סיבוב הופעות עם ג'יי זי היה מורכב מ:
* DW Drums Collectors Maple
* 18"x22" Bass drum
* 5"x13" Collectors Maple snare
* 8"x10" Rack Tom
* 9"x12" Rack Tom
* 13"x15" Floor Tom
* 14"x18" Floor Tom

טוני משתמש בפדל DW 9000סטנדים, DW 9000, עורות Remo ו־Vic Firth מקלות תופים של חברת.

טוני משתמש במצילות של חברת סביאן:
* HHX Evolution 13" hi-hats
* HH Splash 12"
* HHX Xtreme crash 19"
* V Crash 18"
* HH Rock ride 20"
* HHX X-plosion crash 20"
* HHX Groove hats 15"
* HHX Evolution O-Zone crash 18"
* AA Fast Chinese 18"
* AAX X-treme Chinese 17"
* HH Duo splash 10"
* AA OMNI ride 22"

## לקריאה נוספת
* ביוגרפיה באתר Drummerworld.com

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:אמריקאים שנולדו ב-1984
משטרת הפלילים הפדרלית (אוסטריה)

[ממוזער|מטה ה"בונדסקרימינלאמט"'' ב[וינה|ווינה.]]
ממוזער|שלט הכניסה למשרדי "בונדסקרימינלאמט".
**משרד משטרת הפלילית הפדרלית** (בגרמנית: **Bundeskriminalamt**, "בונדסקרימינלאמט", הידוע בראשי התיבות: **BK**) היא משטרה פדרלית ברפובליקה של אוסטריה שתפקידה לנהל מודיעין משטרתי ולהילחם בפשיעה חמורה ולהוות מרכז לשיתוף פעולה עם משטרות בינלאומיות.

המשטרה נוצרה בשנת 2002 מכוח חוק מיוחד שנקרא "חוק לשכת החקירות הפדרלית" ("Bundeskriminalamtgesetz"), ה-BK מכונה לעיתים גם שירות המודיעין הפלילי האוסטרי. אין להתבלבל עם משטרת הפלילים הפדרלית בגרמניה אשר נקרא גם **Bundeskriminalamt** אך קיצורו הוא BKA.

## משימות
המשימות העיקריות של BK הן שיתופי פעולה בינלאומיים, ביצוע חקירות, מניעת פשע ואיסוף סטטיסטיקות פשיעה. זוהי הלשכה המרכזית הלאומית של אוסטריה שמקיימת שיתופי פעולה עם משרד המשטרה האירופית (Europol), מערכת המידע של שנגן וארגון המשטרה הבינלאומית הפלילית (Interpol).
## מבנה
ה-BK כפוף למינהל הכללי לביטחון הציבור (Generaldirektion für die öffentliche Sicherheit, "GDföS") במשרד הפנים הפדרלי בווינה. לפיכך היא אינה קשורה ישירות למשטרה הפדרלית, שהיא ארגון נפרד בתוך המינהל הכללי לביטחון הציבור. ארגון חדש זה הוגש כפתרון טוב יותר למאבק בפשעים פדרליים וחמורים. 

ראשי התיבות "BK" נבחרו כדי להבדילו מלשכת הקנצלר הפדרלי האוסטרי (Bundeskanzleramt) שראשי התיבות שלו "BKA". מטה BK נמצא ברובע אלזגרונד בווינה שבג'וזף-הולאובק-פלאץ, על שמו של רב-פקד לשעבר במשטרת וינה. 
## קישורים חיצוניים
* 

## הערות שוליים

קטגוריה:אוסטריה: ארגונים משטרתיים
משרד המשטרה הפלילית של הרייך

**משרד המשטרה הפלילית של הרייך** (בגרמנית: **Reichskriminalpolizeiamt**, בראשי תיבות RKPA), היה מחלקה מרכזית לחקירות פליליות בגרמניה הנאצית, שנוסדה בשנת 1936, לאחר פירוק משרד המשטרה הפדרלית של המדינה הפרוסית (Landeskriminalpolizeiamt). 

גוף זה מוזג יחד עם מחלקת המשטרה החשאית, **[[גסטפו|Geheime Staatspolizei]]** (הגסטאפו) כשתי מחלקות של **[[משטרת הביטחון|Sicherheitspolizei]]** (SiPo). ה-SiPo היה כפוף לריינהרד היידריך. בספטמבר 1939, עם הקמת **[[המשרד הראשי לביטחון הרייך]]** הפכה משטרת ביטחון המדינה, **Sicherheitspolizei**, לסוכנות משלתית שמוזגה לתוכו.
## ארגון מרכזי
הארגון המרכזי הכיל מרשם מעקב ארצי ואחד עשר מרכזים לחקירת פשעים לאומיים. 

## ארגון אזורי
הגוף הפעיל 14 יחידות חקירה אזוריות (*Kriminalpolizeileitstellen*) ו-51 סניפים מקומיים. 

## מיזוג
בשנת 1936 הוקמה ה-RKPA לאחר שהמחלקה לחקירות פליליות (Landeskriminalpolizeiamt) הפכה למחלקת החקירות הפליליות הלאומית של גרמניה. סוכנויות המשטרה הממלכתיות בגרמניה חולקו אז באופן סטטוטורי למשטרת הסדר (Ordnungspolizei) ולמשטרת הביטחון (Sicherheitspolizei; SiPo). ה-RKPA אוחד יחד עם משטרת המדינה החשאית, **[[גסטפו|Geheime Staatspolizei]]** כשתי מחלקות משנה של SiPo. ריינהרד היידריך היה אחראי על ניהולו, לאחר שכבר היה ראש **[[אס דה|Sicherheitsdienst]]** (SD) והגסטאפו. ארתור נבה מונה למנהל משרד המשטרה הפלילית ודיווח להיידריך. 

בספטמבר 1939 הוקם ההמשרד הראשי לביטחון הרייך (Reichssicherheitshauptamt, RSHA) כארגון ממונה על כלל סוכנויות החקירה והביטחון הממלכתיות השונות. הגוף הפך למחלקה 5 (Amt V) ונודע בשם **[[המשטרה הפלילית]]** ("Kriminalpolizei"). ב-15 באוגוסט 1944, פרידריך פנצינגר נכנס לתפקיד ראש מחלקה 5, עד תום המלחמה באירופה. 
## ראו גם
*המשטרה הפלילית
*משטרת הפלילים הפדרלית (גרמניה)
*משטרת הפלילים הפדרלית (אוסטריה)
## לקריאה נוספת


* Henry Friedlander, 
*  
* 
*  


## קישורים חיצוניים

## הערות שוליים

קטגוריה:המשרד הראשי לביטחון הרייך
קטגוריה:גרמניה הנאצית: ארגונים משטרתיים
Columbine

**Columbine** הוא אלבום הבכורה של הזמרת-יוצרת הדנית אאורה דיון. אלבום הבכורה יצא לאור ב-28 בינואר 2008 (בעולם) וב-27 בנובמבר 2009 (באירופה) על ידי חברת התקליטים איילנד רקורדס. מתוך האלבום יצאו שלושה סינגלים.

האלבום הגיע למקום השלישי במצעד האלבומים של דנמרק.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2008
קטגוריה:אלבומי אאורה דיון
קטגוריה:אלבומי חברת איילנד רקורדס
אנטואן-מארי-בנואה בסון

**אנטואן-מארי-בנואה בסון** (בצרפתית: **Antoine-Marie-Benoit Besson**; 14 בספטמבר 1876 – 23 ביולי 1969) היה גנרל צרפתי במלחמת העולם השנייה אשר פיקד על קבוצת הארמיות השלישית שהוצבה לאורך נהר הריין ואיישה את קו מאז'ינו.

## ביוגרפיה
### ראשית חייו
בסון נולד ב-14 בספטמבר 1876 בפומה, והיה בנם של בנדיקטוס בסון, חקלאי וראש העיר של פומה, ומארי דוראן. אחיו הגדול היה קולונל אנטואן בסון, ובנוסף הוא היה דודו של אנטואן פינאי, מדינאי. 

בשנת 1895 הוא התגייס לצבא צרפת, ובשנת 1898 הצטרף לרגימנט הזואבים ה-4. ב-29 באוקטובר 1901 בסון התחתן בסלון-דה-פרובנס עם קרוליין מנס, ממנה נולדו לו שני ילדים. בשנת 1905 הוא שירת ברגימנטים של הארטילריה ה-6 וה-13, ולאחר מכן הצטרף לרגימנט השאסורים האפריקניים ה-4. בדצמבר אותה שנה הוא הצטרף לרגימנט הרגלים ה-90, ובשנת 1907 הוא הצטרף לרגימנט הרגלים ה-99. לאחר מכן הוא הצטרף למטה הקורפוס ה-14, ובשנת 1908 הצטרף לרגימנט הרגלים ה-52 והועלה לדרגת קפיטן. 

### מלחמת העולם הראשונה
במהלך מלחמת העולם הראשונה שירת בסון בתחילה במטהו של מפקד הארמייה החמישית, שארל לנרזאק, ולאחר מכן מונה למפקד רגימנט הרגלים ה-61. בינואר 1917 הוא הועלה לדרגת לוטננט קולונל, ובאוגוסט אותה שנה מונה למפקד רגימנט הזואבים ה-4. במרץ 1918 הוא מונה לראש מטה הקורפוס ה-8, וביוני אותה שנה הוא הועלה לדרגת קולונל.

### בין המלחמות
ב-15 ביוני 1919 מונה בסון לראש מטה הקורפוס ה-15, וב-22 ביולי 1922 הוא מונה למפקד רגימנט הרגלים ה-141. ב-21 בדצמבר 1926 הוא הועלה לדרגת ז'נרל דה בריגדה, וב-9 בפברואר 1927 הוא מונה למפקד החטיבה ה-58. ב-4 בפברואר 1931 הוא הועלה לדרגת ז'נרל דה דיוויזיה ומונה למפקד הדיוויזיה ה-15, וב-12 בדצמבר 1933 הוא הועלה לדרגת ז'נרל דה קורפוס ומונה למפקד הקורפוס ה-16. ב-25 במאי 1936 הוא מונה למפקד האזור הצבאי פריז, וב-8 ביולי 1937 הוא הועלה לדרגת ז'נרל ד'ארמה ומונה לחבר במועצת המלחמה העליונה. 

### מלחמת העולם השנייה ואחריתו
ב-3 בספטמבר 1939 הוא מונה למפקד הארמייה השישית, וב-18 באוקטובר 1939 הוא מונה למפקד קבוצת הארמיות השלישית שכיסתה את קטע קו מאז'ינו לאורך נהר הריין וגבול שווייץ. הוא ופיקודיו נכנעו לאחר ה-25 ביוני כאשר יחידות הפאנצר הגרמניות הגיעו לגבול שווייץ וניתקו את קו מאז'ינו משאר צרפת. 

ב-28 ביולי 1940 הוא מונה למנהל ארגון הסיוע לשבויי המלחמה, וב-20 באוגוסט אותה שנה הוא פרש מהצבא. בשנת 1943 הוא פרש מתפקידו בארגון הסיוע לשבויים, וב-23 ביולי 1969 הוא מת בביתו בפריז.

## קישורים חיצוניים

## הערות שוליים

קטגוריה:גנרלים צרפתים
קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם השנייה
קטגוריה:מעוטרי אות לגיון הכבוד
קטגוריה:צרפתים שנולדו ב-1876
קטגוריה:צרפתים שנפטרו ב-1969
סילבר קונבנשן

**סילבר קונבנשן** (באנגלית: **Silver Convention**) הייתה להקת בנות גרמנית שיצרה מוזיקת דיסקו. הלהקה פעלה בשנות השבעים.

## היסטוריה
הלהקה הוקמה ב-1974 על ידי שני מפיקים מוזיקליים במינכן, ב-1975 יצא הסינגל שלהן "Save Me" שזכה להצלחה בבריטניה.

לאחר מכן יצא הסינגל "Fly, Robin, Fly" שמילותיו הכילו בסך הכול שישה מילים. השיר דורג גבוה בטבלאות מצעדי הפזמונים וזיכה את הלהקה בפרס גראמי.

ב-אירוויזיון 1977 הם נבחרו לייצג את גרמניה עם השיר "טלגרם". אף על פי שבאותה שנה הוחלט כי כל מדינה חייבת לבצע את השיר שלה בשפת המדינה, השיר "טלגרם" הוחרג מכיוון שיצא לפני ההחלטה. בתחרות סיימה הלהקה במקום השמיני.

בשנה זו הם גם ביצעו סבב קונצרטים בדאלאס, בפילדלפיה ובמקסיקו.

הלהקה הוציא חמישה אלבומים, והתפרקה ב-1979.

## קישורים חיצוניים

קטגוריה:נציגי גרמניה באירוויזיון
קטגוריה:משתתפי אירוויזיון 1977
קטגוריה:להקות בנות גרמניות
קטגוריה:להקות שהוקמו בשנת 1974
קטגוריה:להקות שהתפרקו בשנת 1979
זכריא נאבסו

**זכריא נאבסו** (באדיגית: **Закэри Нэпсэу**; נולד ב-17 בנובמבר 1955) הוא פוליטיקאי, איש ציבור ואיש עסקים ישראלי-צ'רקסי, ראש המועצה המקומית כפר כמא.

## ביוגרפיה
שירת בצה"ל והשתחרר בדרגת רב-סרן. מצעירותו היה פעיל חברתי בארגוני סיוע לצ'רקסים בסוריה ובטורקיה.

נאבסו היה בעברו איש עסקים, ובבעלותו הייתה חברה בחו"ל ועסקים נוספים בישראל. לשעבר יו"ר הוועדה לתכנון ובניה - מעלה חרמון. למד היסטוריה של המזרח התיכון ומדע המדינה באוניברסיטה, אך לא סיים את לימודיו.

זכריא הוא נציג הצ'רקסים בישראל בפדרציה הצ'רקסית העולמית, ובעל זכות הצבעה.

### קריירה פוליטית
בבחירות לרשויות המקומיות שהתקיימו בשנת 2013 נבחר לתפקיד ראש מועצת כפר כמא, ובבחירות הבאות בשנת 2018 נבחר שוב לתפקיד. במהלך כהונתו הושג אישור לתוכנית מתאר להרחבת היישוב, ונבנה היכל תרבות רב תכליתי. בשנת תשע"ו הוענק ליישוב כפר כמא פרס שרת התרבות והספורט לרשויות המקומיות על זכייתה במקום השלישי. כחלק מהחזון שלו לקדם את תחום התיירות בכפר כמא, נערך לראשונה מדרחוב במסגרת הפסטיבל הצ'רקסי. עוד פרויקט שקידם הוא הקמת מתחם לשוק עירוני, שנכון לשנת 2020 נמצא בשלבי סיום.

בשנת 2019 במהלך כהונתו השנייה, תוכנן מרוץ לילה הראשון מסוגו בכפר, אך המירוץ בוטל בעקבות התנגדות התושבים בטענה שהמיאוץ פוגע בערכים של תושבי הכפר.

באותה שנה התחוללה סערה בכפר סביב מכרז קרקעות של רשות מקרקעי ישראל, בעקבות זכייה של משפחה שאינה צ'רקסית במכרז. רבים מתושבי הכפר האשימו את ראש המועצה בתוצאות המכרז.

## חיים אישיים
נשוי ואב לארבעה ילדים.

## קישורים חיצוניים

* ערוץ הכנסת - מחוץ לזמן עם זכריא נאבסו, 26 ביוני 2016

## הערות שוליים

קטגוריה:ראשי מועצת כפר כמא
קטגוריה:צ'רקסים ישראליים
קטגוריה:ישראלים שנולדו ב-1955
המשטרה החשאית הפרוסית

**המשטרה החשאית הפרוסית** (בגרמנית: **Preußische Geheimpolizei**) הייתה סוכנות המשטרה הפוליטית של פרוסיה במאות ה-19 ותחילת המאה ה-20.

## היסטוריה
בשנת 1851 הוקם האיחוד המשטרתי של מדינות גרמניה על ידי כוחות המשטרה של אוסטריה, פרוסיה, בוואריה, סקסוניה, הנובר, באדן ו-וירטמברג. הגוף אורגן ספציפית לדיכוי התנגדות פוליטית בעקבות מהפכות 1848 שהתפשטו ברחבי גרמניה. במשך חמש עשרה השנים הבאות קיים האיחוד ישיבות שנתיות כדי להחליף מידע מודיעיני.

קרל לודוויג פרידריך פון הינקלדיי, מפכ"ל המשטרה של ברלין, מונה על ידי הקייזר פרידריך וילהלם הרביעי ב-16 בנובמבר 1848. הוא היה לדמות מפתח בהתפתחות המשטרה החשאית בפרוסיה כמו גם באיחוד כולו.

בשנת 1854, בזכות קשריו ההדוקים עם המלך, מונה למנהל הכללי של המשטרה (*Generalpolizeidirektor*). למעשה הוא היה שר משטרה שאינו תלוי בשר הפנים. פון הינקלדי הקים את המשטרה הפוליטית בברלין ופיתח קטלוג מידע פרוסי על מתנגדים פוליטיים, תוך התמקדות במהפכנים שהיו מעורבים בהתקוממות 1848. אך כשראה את פריז ולונדון כמרכזי התככים הפוליטיים, הוא היה מוכן לארגן את השיטור של מתנגדים פוליטיים גם מחוץ לגבולות השיפוט הלאומיים.

שמה של המשטרה החשאית הפרוסית הוכתם כיון שהיא הייתה הבסיס עליו הוקם מאוחר יותר הגסטאפו. עם זאת, המשטרה החשאית הפרוסית לא עסקה באופן שגרתי ברדיפות או בהתעללות או בשימוש לרעה בסמכויות המשטרה ולא התנהגה בדרך בה עלולים כוחות משטרה חשאיים אחרים לפעול. המשטרה החשאית הפרוסית אורגנה בשנת 1933 לגסטפו. פרוסיה עצמה פורקה כישות מנהלית בעקבות מלחמת העולם השנייה. 
## לקריאה נוספת
* Deflem, Mathieu (1996). "שיטור בינלאומי באירופה מהמאה התשע-עשרה: איחוד המשטרה של מדינות גרמניה, 1851-1866" . *סקירה בינלאומית של צדק פלילי* 6: 36–57. 
* Deflem, Mathieu (2002). *Policing World Society: Historical Foundations of International Police Cooperation*. Oxford, UK: Oxford University Press. 

קטגוריה:פרוסיה: צבא וביטחון
קטגוריה:משטרות מדינתיות
קטגוריה:ארגוני אכיפת חוק
קק לאפיס סראוואק

**קק לאפיס סראוואק** או **עוגת שכבות סראוואק** (במלאית: **kek lapis Sarawak**, מילולית: "עוגת שכבות מסראוואק") היא עוגה שכבתית מסורתית המוגשת במדינת סראוואק, שבמלזיה באירועים מיוחדים. לרוב העוגה נאפית לחגיגות דתיות או תרבותיות כמו עיד אל-פיטר, חג המולד, דיוואלי, ימי הולדת וחתונות. אנשים במלזיה נוהגים לפתוח את ביתם לאורחים ומבקרים ביום חג או אירוע חגיגי, ומגישים את העוגה למבקרים.

## היסטוריה

ממוזער|עוגת שכבות המוגשת בסינגפור
מקורה של עוגה זו בעוגת שכבות מסורתית עם תבלינים שונים שנמצאו באינדונזיה המכונה "לאפיס לגיט" (*lapis legit*) או קאק לאפיס בטאווי (*kek lapis Betawi*): "בטאווי" היה שמה הישן של ג'קרטה (היינו: עוגת שכבות של ג'קרטה). עוגה זו התבססה על עוגה מסורתית אירופית (מסוג קורטוש), והיא נוצרה על ידי המבשלות של המנהלנים הקולוניאלים ההולנדים.

הערכה היא כי העוגה הגיעה למדינת סראווארק בשנות ה-70 ושנות ה-80, ואנשי סראוואק החלו לצבוע את הבצק בצבעים שונים.

בשנת 2011, יצרנית העוגות Kek lapis Qalas Qalas החלה בייצור תעשייתי של העוגות, תוך שימוש בצבעים רבים.

## מאפיינים

לעוגות שכבות מודרניות אלו שתי קטגוריות: עוגות עם שכבות רגילות ועוגות עם תבניות, מוטיבים או צורות. בכולן חייבים להיות לפחות שני צבעים. בבלילה חמאה או שמן צמחי, חלב וביצים. לעוגה מרקם גבוה ויציב והשכבות מהודקות יחד עם ריבה או חומר מתוק דביק דומה. עוגות מורכבות יותר לרוב דורשות תבניות מיוחדות לשמירה על עובי השכבה הקבוע.

## כינוי מקור

במלזיה, לעוגה יש כינוי מקור מוגן מאז 2010. היינו, עוגה תעשייתית יכולה להיקרא בשם זה רק אם מיוצרת בסראוואק על פי המפרט של התאחדות יצרני העוגות של סראוואק. לא חוקי לקרוא לעוגה תעשייתית בשם זה, אם היא לא מיוצרת בפועל בסראוואק; יצרנים מחוץ למדינה רשאים לקרוא לעוגה "עוגת שכבות בסגנון סראוואק".

## לקריאה נוספת

• Meghan O'Keefe, **[https://decider.com/2019/10/11/great-british-baking-show-what-is-cassatelle-kek-lapis-sarawak/ ‘The Great British Baking Show’: What are Cassatelle? And What is Sarawak Layer Cake?]**, Oct 11, 2019

## קישורים חיצוניים

* ההיסטוריה של העוגה ותצלומי עוגות
* כתבה על העוגה בעיתון "בורנאו פוסט"

## הערות שוליים

קטגוריה:המטבח המלזי
קטגוריה:עוגות
קטגוריה:עוגות שכבות
הבחירות הפרלמנטריות באיסלנד 2003

**הבחירות הפרלמנטריות ב[[איסלנד]] 2003** התקיימו ב-10 במאי 2003. מפלגת העצמאות שמרה על מעמדה כמפלגה הגדולה ביותר בפרלמנט, כשזכתה ב-22 מושבים מתוך 63. הממשלה הקואליציונית נשארה כמו בפרלמנט הקודם, כשמפלגת העצמאות הקימה ממשלה יחד עם המפלגה הפרוגרסיבית ודוד אודסון נשאר בתפקידו כראש הממשלה.

## רקע
בבחירות 1999 התקיימה באיסלנד ממשלה קואליציונית בראשות מפלגת העצמאות יחד עם המפלגה הפרוגרסיבית, כשהקואליציה הייתה עם 38 חברים. שאיפת שתי המפלגות הייתה להגיע לתוצאה דומה ולהקים קואליציה דומה.

## מחוזות בחירה
כל אחד מששת המחוזות מוקצים תשעה מושבים שנבחרים על ידי הצבעת אישור. תשעה מושבים נוספים מחולקים בין המחוזות (בין 1 ל-2) בהתאם לגודל האוכלוסייה, על מנת לשמור על יחסיות ההצבעה ברמה הלאומית. ב-2003 המחוזות חולקו כך:

## תוצאות הבחירות

## הערות שוליים

קטגוריה:בחירות פרלמנטריות באיסלנד
קטגוריה:2003 בפוליטיקה
המגן (אפליקציה)

**המגן** היא יישומון (אפליקציה) לטלפון סלולרי, שפותחה בישראל על ידי משרד הבריאות, על מנת להתמודד עם התפרצות נגיף הקורונה בישראל.

## האפליקציה
ב-18 במרץ 2020 החל השב"כ באיכון טלפונים ניידים של חולי קורונה ובאיתור עוברי אורח ששהו לידם, תוך שימוש באמצעים דיגיטליים. אזרחים שאותרו כמי ששהו ליד חולה קורונה, קיבלו הודעה לטלפון הנייד המחייבת אותם בכניסה לבידוד.

בנוסף לפעילות השב"כ שוחררה ב-22 במרץ אפליקציית "המגן" שפותחה בישראל על ידי משרד הבריאות, בעיצומה של מגפת הקורונה במדינה. האפליקציה מבצעת הצלבה בין המקומות בהם שהו משתמשיה לבין המקומות בהם שהו חולי קורונה מאומתים על פי איכוני השב"כ ב-14 הימים שקדמו לאבחון המחלה ובמקרה של חשיפה מתריעה על כך בפני בעל הטלפון הסלולרי. האפליקציה מבוססת על קוד פתוח.

משרד הבריאות פרסם שהאפליקציה לא מעבירה מידע על בעל הטלפון הסלולרי לצד שלישי, ושהמידע על מיקומי המשתמש מאוחסן על המכשיר שלו בלבד.

האפליקציה פתוחה להורדה חופשית, והשימוש בה הוא על בסיס התנדבותי.

ב-27 ביולי 2020, הושק עדכון של האפליקציה שיכלול גם טכנולוגיית ה-GPS וגם בבלוטות'. האפליקציה החדשה מכונה "המגן 2". השימוש כולל הפעלת קישורית בלוטות'.

על פי נתונים 83 אחוזים ממורידי האפליקציה הסירו אותה.

צוות שרים בראשות שר המודיעין אלי כהן קבע כי רק לאחר 1.68 מיליון הורדות של האפליקציה יהיה ניתן להפסיק את האיכונים של השב"כ: "השימוש בכלי של השב"כ ימשיך עד שמדינת ישראל תהיה ירוקה".

## הערכה וביקורת
על פי רן בר-זיק האפליקציה בטוחה לשימוש בהיבטי אבטחת מידע, מכיוון שהיא פותחה כיאות, עם ליווי של מומחים ושל מערך הסייבר הלאומי, ושקיפות לגבי הליך הפיתוח, מה שאמור למנוע פרצות ודליפות מידע. כמו כן מיכאל בירנהק בדק את היבטי הפרטיות של האפליקציה ואישר שמתקיימים בה תנאי היסוד להגנת הפרטיות.

גם הגרסה הראשונה וגם הגרסה השנייה של האפליקציה לא אימצו את תקני התקשורות הציבוריים של Apple ו-Google בעיקר בגלל התעקשות משרד-הבריאות לאסוף נתוני מיקום בעזרת רכיב ה-GPS של המכשיר הנייד, מה שהופך את האפליקציה לחודרנית וכן לא תאפשר חיבור לרשתות דומות במדינות אחרות (למשל: האיחוד האירופי).

אזרחים שהורידו את האפליקציה למכשיר הנייד שברשותם התלוננו על כך שקיבלו הודעות שווא לפיה נחשפו לחולה קורונה וגם תלונות של צוות רפואי על אי דיוק באימות מקום החשיפה.

עדכון הגרסה בסוף יולי נועד להתמודד עם חלק מהביקורת.

בסוף נובמבר 2020, משרד הבריאות הפסיק להשקיע באפליקציה. משמעות הדבר היא שאמנם היא לא תיסגר אבל לא תתוחזק או תשופר.

## קישורים חיצוניים
* אפליקציית המגן, באתר משרד הבריאות
* 
* 

## הערות שוליים

קטגוריה:מגפת הקורונה בישראל
קטגוריה:יישומונים
קטגוריה:משרד הבריאות
קטגוריה:תוכנות שהושקו ב-2020
שלומי אלון

**שלומי אלון** (נולד ב-20 בנובמבר 1977) הוא מוזיקאי, ראפר, זמר, סקסופוניסט וחלילן ישראלי.

## ביוגרפיה
אלון נולד ב-1977 בטבריה וגדל בה. בין השנים 1996–1998 למד ברימון בית ספר למוסיקה. ב-2000 הצטרף אלון ללהקת "הדג נחש".

ב-2000 הוציאו הדג נחש את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"עוד אח אחד" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

ב-1998 הצטרף ללהקת הפאנק (Funk) הישראלית "פאנקנשטיין", בה שימש כנגן סקסופון.

ב-2001 הקים את הרכב המוזיקה השחורה "אינטוטו". בין המשתתפים בהרכב היה יאיא כהן אהרונוב, חברו של אלון להרכב "הדג נחש".

ב-2013 זכה אלון יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר".

## קישורים חיצוניים

* 

## הערות שוליים

קטגוריה:סקסופוניסטים ישראלים
קטגוריה:מוזיקאים ישראלים
קטגוריה:חלילנים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:ראפרים ישראלים
קטגוריה:זמרים ישראלים
קטגוריה:בוגרי רימון בית ספר למוסיקה
קטגוריה:זוכי פרס אקו"ם
קטגוריה:ישראלים שנולדו ב-1977
פרנסיס ויטלי

**פרנסיס ויטלי** (באנגלית: **Francis Wheatley**; 1747 – 1801) היה צייר דיוקנאות ונופים אנגלי, שחי ועבד תקופה מסוימת בדבלין.

## ביוגרפיה ועבודה
ממוזער|בית הנבחרים האירי, ציור של פרנסיס וויטלי
ויטלי נולד בווילד קורט, קובנט גרדן, לונדון, בנו של חייט אמן. הוא למד בבית הספר לציור של ויליאם שיפלי ובאקדמיה המלכותית, וזכה בכמה פרסים מטעמה. הוא סייע בעיטורו של ווקסהול, וסייע לג'ון המילטון מורטימר בציור תקרה עבור לורד מלבורן בברוק הול בהרטפורדשייר.

הוא הציג לראשונה באקדמיה המלכותית בשנת 1778, וזכה לשבחים על ידי המבקרים. אך הוא הסתבך בכספים ונאלץ להימלט מנושיו. הוא עבר לאירלנד עם אליזבת גרסה, אשתו של עמיתו האמן ג'ון אלכסנדר גריז (1741–1794).

בקיץ 1779 הוא הגיע לדבלין עם אליזבת, אותה הציג כאשתו, וביסס את עצמו שם כצייר דיוקנאות, בין היתר יצר את הציור הידוע ביותר - "בית הנבחרים האירי". הוא גם צייר את גדודי המתנדבים האירים בקולג' גרין בדבלין, בנובמבר 1779. ציור שהודפס ונמכר לפטריוטים אירים רבים.
ממוזער|אב ובנו, צייר פרנסיס וויטלי, 1779
כשנסיבות חייו הפרטיים התגלו, הוא שב ללונדון. וצייר נופים בבדים קטנים, דיוקנאות או סצנות רחוב, והחל לחקות של הצייר הצרפתי ז'אן-בפטיסט גרוז. הציור שלו ממהומות גורדון, האנטי קתוליות בבריטניה בשנת 1780 נחרט על ידי ג'יימס הית. ציור זה צוין כאחד הטובים שלו, אך הוא אבד בשריפה. הוא צייר כמה נושאים לגלריית שייקספיר של בוידל, עיצב איורים לספר של משוררים, ותירגל עצמו כחרט. עם זאת, המשיך כצייר בצבעי בשמן וגם בצבעי מים, של נופים ונושאים כפריים.

הוא נבחר כחבר באקדמיה המלכותית בשנת 1790.

בשנת 1787 הוא נישא לאחת הדוגמניות הפופולריות שלו, קלרה מריה ליי הצעירה (1768–1838), שהייתה גם אמנית. נולדה להם בת, גם קלרה מריה, ילידת 1788.

ויטלי נפטר 28 ביוני 1801, ולאחר שמת אלמנתו נישאה לשחקן האירי אלכסנדר פופ, והתפרסמה כציירת פרחים ודיוקנאות.

## קישורים חיצוניים

* 

## הערות שוליים

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1801
אפרים פודוקסיק

**אפרים פודוקסיק** (נולד ב-1973) הוא פרופסור חבר באוניברסיטה העברית בירושלים והוא מתמחה במחשבה מדינית ותולדות הרעיונות.

## ביוגרפיה
פודוקסיק נולד בלנינגרד שבברית המועצות ועלה לארץ בשנת 1991. את התואר הראשון והשני שלו קיבל במחלקה למדע המדינה באוניברסיטה העברית (למד גם לתואר ראשון בתקשורת), ובשנת 2002 הוענק לו תואר דוקטור על ידי אוניברסיטת קיימברידג'. בנוסף למד גרמנית במכון גתה בברלין.

בין השנים 2002–2004 לימד מחשבה מדינית באוניברסיטת בילקנט  שבטורקיה, ומאז 2004 הוא מלמד מחשבה מדינית במחלקה למדע המדינה באוניברסיטה העברית. הוא מתמחה בתולדות המחשבה המדינית ובתולדות הרעיונות באופן כללי – במיוחד של אנגליה וגרמניה בעת החדשה – וכן בתיאוריה פוליטית, במיוחד במושגים של חופש ולאומיות.

בכתבה שפורסמה בהארץ באפריל 2023 אמר פודוקסיק כי הצביע לליכוד בכל מערכת בחירת מאז הבחירות לכנסת הארבע עשרה ולראשות הממשלה ב-1996. אולם לאחר הרפורמה המשפטית בישראל מביע פודוקסיק הסתייגות מדרכה של ממשלת ישראל השלושים ושבע בכלל ומתומכי הרפורמה בליכוד בפרט. אך לאחר מכן הבהיר כי הוא ממשיך להביע תמיכה בליכוד ובראש הממשלה בנימין נתניהו.

בפוסט שהעלה בסוף מאי 2025 קרא פודוקסיק לאופוזיציה לתרום ללכידות הציבור הישראלי כדי לעמוד בלחצים של ארצות הברית לסיים את המלחמה בעזה בניגוד גמור לאינטרס הישראלי.

## קישורים חיצוניים
* 

* אפרים פודוקסיק באתר האוניברסיטה העברית בירושלים.
* רשימותיו באתר "זווית אחרת".
* אפרים פודוקסיק ויצחק ברודני - רוסיה ואוקראינה, סדרת הרצאות על ההיסטוריה של יחסי רוסיה ואוקראינה. יוטיוב, 2023.

## הערות שוליים

קטגוריה:סגל האוניברסיטה העברית בירושלים: מדע המדינה
קטגוריה:ישראלים שנולדו ב-1973
מגפת הקורונה במוזמביק

מגפת נגיף הקורונה התפרצה במוזמביק במרץ 2020.

## רקע
ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 נמוך בהרבה מסארס בשנת 2003, אך ההעברה גדולה משמעותית.

## ציר זמן
### מרץ 2020
* המקרה הראשון של המדינה הוכרז ב-22 במרץ, גבר בן 75 שחזר מהממלכה המאוחדת.

### אפריל 2020
* ב-8 באפריל 2020 רשמה מוזמביק עוד שבעה מקרים חדשים של הנגיף, מה שהגדיל את המספר הכולל של המקרים שאושרו ל-17.
* נכון ל-27 באפריל 2020 היו במוזמביק 76 מקרים ו-12 מקרים שהבריאו.

## קישורים חיצוניים

## הערות שוליים

מוזמביק
קטגוריה:מוזמביק: היסטוריה
מוזמביק
קטגוריה:אפריקה: בריאות ורפואה
אלמה (זמרת פינית)

**אלמה-סופיה מייטינן** (בפינית: **Alma-Sofia Miettinen**; נולדה ב-17 בינואר 1996), המוכרת בשם הבמה **אלמה** (**Alma**), היא זמרת-יוצרת, מלחינה, וכותבת שירים פינית.

## ביוגרפיה

## דיסקוגרפיה
### אלבומי אולפן
* 2020: **
* 2023: *[[Time Machine (אלבום שלאלמה (זמרת פינית)|Time Machine]]*

### מיני-אלבומים
* 2016: *Dye My Hair*
* 2018: *[[Heavy Rules Mixtape]]*
* 2019: *Have U Seen Her? (Part 1)*
* 2020: *Have U Seen Her? (Part 2)*

## קישורים חיצוניים

* 

קטגוריה:זמרות פיניות
קטגוריה:זמרות-יוצרות פיניות
קטגוריה:זמרות פופ פיניות
קטגוריה:מוזיקאים להט"בים
קטגוריה:אמניות וורנר רקורדס
קטגוריה:זוכי פרס המוזיקה של MTV אירופה
קטגוריה:ילידות 1996
קטגוריה:פינים שנולדו ב-1996
קטגוריה:אמני וירג'ין רקורדס
הולדת ונוס (קבנל)

**הולדת ונוס** (בצרפתית: **Naissance de Venus**) היא יצירה בשמן על בד שנוצרה על ידי הצייר הצרפתי אלכסנדר קבנל בשנת 1863. כיום, היצירה מוצגת במוזיאון ד'אורסה, פריז, ואילו שתי גרסאות נוספות של היצירה נמצאות ב ובמוזיאון המטרופוליטן לאמנות שבניו יורק סיטי.

[250px|ממוזער|שמאל|[אכו (אלכסנדר קבנל)|אכו, מאת אלכסנדר קבנל – ציור טעון רגשית המתאר את הנימפה המיתולוגית ברגע של בדידות והאזנה להד קולה. היצירה שונה מהותית מ"הולדת ונוס" – במקום אידיאל של לידה מיתית וזוהר נשי, היא מציגה כמיהה, שתיקה והתכנסות פנימית. שתי הדמויות נשיות, עירומות למחצה ומעוצבות בקווים עדינים, אך משקפות הלכי רוח מנוגדים: חגיגיות מול טרגדיה.]]
## אודות היצירה
היצירה הוצגה בסלון בפריז ב-1863, וזכתה להצלחה מרובה. נפוליאון בונפרטה רכש את הציור לאוסף האמנות הפרטית שלו. באותה שנה, קבנל גם קיבל מעמד של פרופסור בבית הספר הלאומי הגבוה לאמנויות היפות. בתצוגה, "הולדת ונוס" הייתה אחת ממספר ציורים שהציגו נשים עירומות. שנתיים לאחר התצוגה, אדואר מאנה השלים את "אולימפיה" שגם הוצג בסלון. רבים השוו בין היצירות; בעוד יצירתו של קבנל נחשבה מעודנת ושמימיית, יצירתו של מאנה נתפסה כוולגרית. ההבדל נבע הן מהשימוש בצבעים יותר עדינים בהולדת ונוס והן בגלל הבוטות של אולימפיה דרך מבטה הישיר לצופה.
[200px|ממוזער|ימין|[המלאך הנופל (אלכסנדר קבנל)|המלאך הנופל, (1847) מאת אלכסנדר קבנל – ציור מוקדם המשלב אידיאל יופי קלאסי עם הבעה רגשית דרמטית. דמותו של לוציפר מתוארת במצב של כאב פנימי חריף, במבט טעון שאינו מזיל דמעות אך מבטא 'דמעות שלא זלגו'. בניגוד ל*הולדת ונוס*, שבה מודגש יופי נשי מיתולוגי ושלווה אידיאלית, כאן מוצג גוף גברי מושלם במצב של שבר, בדידות ונפילה מוסרית.]]
ביצירה מתוארת האלה ונוס המציצה אל המתבונן מתחת למרפקה הכפוף. קבנל הצליח לתאר את אופייה של ונוס בשימוש בתנוחתה הרגועה ובהבעתה הישנונית. הצבעים הבהירים בציור מרמזים על תחושת נינוחות, ומדגישים את השקט והבתוליות של העירום. הצופה מקבל תמונה של אלה הנהנית מסביבתה. קבנל הצליח ליצור דמות מיתולוגית שמחצינה את מיניותה, אבל עדיין מקובלת בחוגי החברה בצרפת.

הארוטיקה שהוצגה בכסות היסטורית קסמה לחברה הגבוהה בפריז. ההיסטוריון  הגדיר את היצירה כשילוב של אל עתיק לחלום מודרני. במבט ראשון, נראה כי ונוס ישנה, אך כשמתקרבים אליה רואים שעיניה פקוחות, מה שקורא תיגר על המתבונן הגברי.

הדיוק בפרטים ביצירותיו של קבנל, ובפרט בהולדת ונוס, הם מה שהפכו את הצייר לפופולרי במאה ה-19. הצייר הופיע בסלון בפריז כבר ב-1843, וב-1845 הוא כבר קיבל את "פרס רומא". קבנל התפרסם בכך שצייר תקרות בלובר, והוא הפך להיות מבוקש בתחום ציורי הפורטרט. מפאת סירובו לצאת מצרפת, נשים אמריקאיות היו נוסעות אליו במיוחד כדי שיצייר אותן.

## השוואות ליצירות אחרות
הציור "אכו" (1874) מאת קבנל מציג את הנימפה המיתולוגית ברגע טעון של בדידות והאזנה להד קולה. בניגוד ל"הולדת ונוס", שבה תיאר קבנל את אלת האהבה בתנוחה אידיאלית וזוהרת, אכו מופיעה כדמות מכונסת, שותקת ונואשת לקשר שאבד. אף ששתי היצירות מתמקדות בדמות נשית עירומה למחצה המעוצבת בקווים רכים ובהארה רומנטית, האחת משדרת חגיגיות מיתית והאחרת – טרגדיה שקטה. השוואה זו מדגישה את המתח הפנימי בגישתו של קבנל, שבין אידיאל יופי קלאסי לבין ייצוג של רגש ושתיקה.

## קישורים חיצוניים

## הערות שוליים

קטגוריה:ונוס בציור
קטגוריה:ציורי עירום
קטגוריה:ציורים מהמאה ה-19
קטגוריה:מוזיאון ד'אורסה: יצירות אמנות
קטגוריה:מוזיאון המטרופוליטן לאמנות
קטגוריה:מים באמנות
קטגוריה:ציורים ימיים
קטגוריה:אלכסנדר קבנל: ציורים
קרחון אוסטר

**קרחון אוסטר** (באנגלית: **Auster Glacier**) הוא קרחון בארץ אנדרבי שבאנטארקטיקה.

רוחבו של הקרחון 4 קילומטרים.

הקרחון זורם לכיוון צפון-מערב ונשפך אל הקצה הדרום-מזרחי של מפרץ אמונדסן ממזרח לפסגת רפרנס.

הר טוד ממוקם לגדתו הדרום-מערבית של הקרחון.

## היסטוריה
### גילוי ומיפוי הקרחון

הקרחון התגלה לראשונה באוקטובר 1956 על ידי משלחת של משלחת החקר האנטארקטית הלאומית של אוסטרליה בפיקודו של פ. וו. קרוהן (P.W. Crohn).

### מקור השם

הקרחון נקרא על שמם של מטוסי האוסטר, אשר שימשו את משלחת החקר האנטארקטית הלאומית של אוסטרליה בחקר האזור.

## לקריאה נוספת

• Kirkwood, Roger, and Graham Robertson, **[https://www.jstor.org/stable/2963511?seq=1 The Foraging Ecology of Female Emperor Penguins in Winter]**, Ecological Monographs, vol. 67, no. 2, 1997, pp. 155–176. JSTOR, www.jstor.org/stable/2963511. Accessed 26 Apr. 2020

## קישורים חיצוניים

* קרחון אוסטר באתר הסקר הגאולוגי של ארצות הברית
* קרחון אוסטר באתר הגאזט האנטארקטי של ממשלת אוסטרליה
* קרחון אוסטר באתר הגאזט האנטארקטי המשווה SCAR של ממשלת אוסטרליה
* קרחון אוסטר באתר mindat

## הערות שוליים

אוסטר
סרז' טל

**סרז' טל** (בצרפתית: **Serge Telle**; נולד ב-5 במאי 1955) הוא פוליטיקאי צרפתי שכיהן כשר המדינה  של מונקו.

## ביוגרפיה
נולד בנאנט. בוגר המכון למדע המדינה פריז, כן הוא בעל תואר בסוואהילי מהמכון הלאומי לשפות ותרבויות המזרח  ובעל תואר נוסף במשפטים.

בשנת 1982 הצטרף טל למשרד החוץ הצרפתי, והחל לעבוד כמזכיר שני בשגרירות הצרפתית בטנזניה עד שנת 1984. בין השנים 1984 ל-1988 היה טל המזכיר הראשון במשימה הקבועה של צרפת באומות המאוחדות  בניו יורק. בין השנים 1988 ל-1992 היה יועץ דיפלומטי של השר לעניינים הומניטריים ברנאר קושנר. בשנים 1992 עד 1993 עבד טל במשרד החוץ וחבר העמים, ובין השנים 1993 עד 1997 עבד במשרדי האו"ם בז'נבה . משנת 1997 עד שנת 2002 שימש כיועצו של ראש ממשלת צרפת ליונל ז'וספן תוך התמקדות בענייני המזרח התיכון ואפריקה.

בין השנים 2002 עד 2007 כיהן טל כקונסול הכללי (ובשלב מאוחר יותר כשגריר) של צרפת במונקו. בין השנים 2007 עד 2008 היה טל יועצו של שר החוץ קושנר. בין השנים 2008 עד 2012 שימש טל כשגריר צרפת באיחוד מדינות הים התיכון ובין 2013 עד 2015, היה שגריר של הציר הבין-משרדי לים התיכון. בין השנים 2011 עד 2016 שימש כטל כנשיא הסוכנות לערים וטריטוריות הים התיכון.

ב-1 בפברואר 2016 מונה טל לשר המדינה של מונקו.

טל הוא אביר לגיון הכבוד ואביר מסדר מריט , הוא גם מפקד מסדר סנט צ'ארלס .

## קישורים חיצוניים

* ביוגרפיה באתר הרשמי של מונקו

קטגוריה:פוליטיקאים צרפתים
קטגוריה:דיפלומטים צרפתים
קטגוריה:שגרירים
קטגוריה:מונקו: פוליטיקה
קטגוריה:צרפתים שנולדו ב-1955
Heavy Rules Mixtape

**Heavy Rules Mixtape** (בעברית: **מיקסטייפ כללים כבדים**) הוא המיני-אלבום השני של הזמרת-יוצרת הפינית אלמה. המיני-אלבום יצא לאור ב-2 במרץ 2018 על ידי חברת התקליטים וורנר מיוזיק גרופ ו-PME Records.

המיני-אלבום הגיע למקום התשיעי במצעד האלבומים של פינלנד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:אלבומי חברת וורנר מיוזיק גרופ
High Expectations

**High Expectations** (בעברית: **ציפיות גבוהות**) הוא אלבום הבכורה של הזמרת-יוצרת השוודית-בריטית מייבל. האלבום יצא לאור ב-2 באוגוסט 2019 על ידי חברת התקליטים וורנר מיוזיק גרופ, PME Records.

האלבום הגיע למקום השלישי במצעד האלבומים הבריטי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי מייבל
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי MNEK
קטגוריה:אלבומי פלטינה בממלכה המאוחדת
קטגוריה:אלבומי חברת קפיטול רקורדס
Ivy to Roses

**Ivy to Roses** (בעברית: **קיסוס לוורדים**) הוא המיקסטייפ הראשון של הזמרת-יוצרת השוודית-בריטית מייבל. המיקסטייפ יצא לאור ב-13 באוקטובר 2017 (מהדורת 2017) ו-18 בינואר 2019 (מהדורת 2019) על ידי חברת התקליטים וורנר מיוזיק גרופ, PME Records.

המיקסטייפ הגיע למקום ה-28 במצעד האלבומים הבריטי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיקסטייפים מ-2017
קטגוריה:אלבומי מייבל
פסגת רפרנס

**פסגת רפרנס** (באנגלית: **Reference Peak**) היא פסגה חרוטית בארץ אנדרבי, שבאנטארקטיקה.

הפסגה ממוקמת בין הר ולר והר הולינגסוורת'; 6 קילומטרים דרומית למפרץ אמונדסן.

במבט מכיוון צפון, מדרונות הפסגה תלולים ביותר וחלקים (ולכן צורתה החרוטית).

גובהה של הפסגה 1,030 מטרים מעל פני הים.

## היסטוריה
### גילוי ומיפוי הפסגה

הפסגה התגלתה לראשונה באוקטובר 1956 על ידי משלחת של משלחת החקר האנטארקטית הלאומית של אוסטרליה, בפיקודו של פ. וו. קרוהן (P.W. Crohn).

### מקור השם

הפסגה נקראת בשם זה בשל היותה נקודת ייחוס (באנגלית "רפרנס") לתצפיות המגנטיות שנעשו באי אובזרביישן.

## לקריאה נוספת


• Edward S. Grew, **[https://pdfs.semanticscholar.org/4666/b7595fcad23a354ef9695cf014b11a8dce61.pdf Osumilite in the Sapphirin-quartz Terrane of Enderby Land, Antarctica: Implications for Osumilite Petrogenesis in the Granulite Facies]**, American Mineralogist, Volume 67, pages 762-787, 1982


## קישורים חיצוניים
* פסגת רפרנס באתר הסקר הגאולוגי של ארצות הברית
* פסגת רפרנס באתר הגאזט האנטארקטי המשווה SCAR של ממשלת אוסטרליה
* פסגת רפרנס באתר peakery (מרחקים לאתרים סמוכים)
* פסגת רפרנס באתר mindat
* מפת אזור פסגת רפרנס
* מחשבון מרחקים - המרחק מפסגת רפרנס לאתרים סמוכים
* מזג אוויר נוכחי מעודכן בפסגת רפרנס
** תחזית מזג אוויר עדכנית ארוכת טווח עבור פסגת רפרפנס
** נתוני מזג אוויר היסטוריים עבור פסגת רפרנס

## הערות שוליים

רפרנס
עוגת אופרה

**עוגת אופרה** (באנגלית: **Opera cake**; בצרפתית: ***Gâteau opéra***) היא עוגה מהמטבח הצרפתי.

העוגה מורכבת משכבות של עוגת ספוג שקדים (עוגת ז'קונד (בצרפתית: *Joconde*)) ספוגות בסירופ קפה. בין שכבות העוגה יש שכבת גנאש, והיא מצופה בזיגוג שוקולד.

## היסטוריה

עוגה בשם "עוגת אופרה" מופיעה בפרסומת למלון בעיתון לה גולואה משנת 1899, עם זאת כמה קונדיטורים טענו להמצאתה. 

יש הטוענים שהעוגה הומצאה על ידי האופה לואי קלישי בתערוכה העולמית של פריז בשנת 1900.

הקונדיטור סיריאק גאביו (Cyriaque Gavillon) שעבד בדלוואיו בשנת 1955 טוען שהמציא את העוגה, ושאשתו, אנדראה גאבילו, קראה לעוגה על שם האופרה גרנייה; לפי מקור אחר, נקראה העוגה על שם רקדני ועובדי האופרה גרנייה, אשר באו לבית המאפה לאכול מהעוגה.

הקונדיטור גאסטון לנוטר טען שהמציא את העוגה בשנת 1960.

העוגה התפרסמה על ידי בית המאפה הצרפתי דלוואיו . בית המאפה מוכר כ-7 מיליון מנות של העוגה מדי שנה.

## קישורים חיצוניים

* 
* 
* מתכון באתר mako
* מתכון של מיקי שמו באתר foodis

## הערות שוליים

אופרה
אופרה
קטגוריה:מאכלי שקדים
אופרה
אופרה
קתרינה סקלארופולו

**קָתֶרינָה סָקֶלָארוֹפּוּלוּ** (ביוונית: **Κατερίνα Σακελλαροπούλου**; נולדה ב-30 במאי 1956) היא משפטנית יוונייה, שכיהנה כנשיאת יוון בשנים 2020–2025. היא האישה היחידה שמילאה תפקיד זה.

## ביוגרפיה
סקלארופולו נולדה בסלוניקי. מוצא משפחתה מהעיירה סטברופולי (Σταυρούπολη) שבצפון-מזרח יוון. אביה ניקולאס היה סגן נשיא בית המשפט האזרחי והפלילי העליון של יוון. בגיל שמונה עברה עם משפחתה לבירה אתונה.

היא למדה משפטים באוניברסיטת אתונה וסיימה את הלימודים שם ב-1978. בהמשך למדה לימודים מתקדמים במשפט ציבורי באוניברסיטת פנתאון-אסאס בצרפת.

בשנת 1982 החלה לעבוד כעוזרת לשופט במועצת המדינה, בית המשפט המנהלי העליון של יוון. ב-2000 היא מונתה לחברת המועצה. ב-2015 היא הייתה לסגן נשיא המועצה, ובשנת 2018 מונתה לכהן כנשיאתה, האישה הראשונה גם בתפקיד זה. במהלך כהונתה הפגינה עמדה המצדדת בהגנה על זכויות האזרח וזכויות מיעוטים וברגישות לסוגיות סביבתיות. היא פרסמה מספר מאמרים משפטיים.

סקלארופולו חיה עם בן זוג והיא אם לבת מנישואים שהסתיימו.

### נשיאת יוון
בינואר 2020, לקראת תום כהונתו של נשיא המדינה פרוקופיס פבלופולוס, הודיע ראש הממשלה קיריאקוס מיצוטאקיס על הצגת מועמדותה של סקלארופולו לנשיאה. הצעד התקבל בהפתעה וכאקט של פיוס מצדו של מיצוטאקיס, שכן עמדותיה של סקלארופולו היו למורת רוחה של דמוקרטיה חדשה, מפלגתו של מיצוטאקיס. מפלגת השמאל סיריזה הצטרפה לתמיכה במועמדותה.

סקלארופולו נבחרה לנשיאה ב-22 בינואר על ידי הפרלמנט של יוון, בתמיכתם של 261 מתוך 300 חבריו. היא החלה את כהונתה ב-13 במרץ.

## קישורים חיצוניים

* ביוגרפיה, באתר נשיאת יוון
* Greek PM taps top female judge as country's president, באתר רויטרס, 15 בינואר 2020
* Helena Smith, Progressive judge to become Greece's first female president, באתר הגארדיאן, 16 בינואר 2020

קטגוריה:בוגרי אוניברסיטת אתונה
קטגוריה:בוגרות אוניברסיטת אתונה
קטגוריה:נשיאי יוון
קטגוריה:נשיאות
קטגוריה:פוליטיקאיות יווניות
קטגוריה:שופטות
קטגוריה:ילידות 1956
חוזה הפרשים

**חוזה הפרשים** (באנגלית: CFD Contract for Difference) הוא חוזה בין שני צדדים, המתואר בדרך כלל כ"קונה "ו"מוכר", הקובע כי הקונה ישלם למוכר את ההפרש בין הערך הנוכחי של נכס לבין שוויו במחיר זמן החוזה (אם ההפרש שלילי, המוכר משלם במקום זאת לקונה).

חוזה הפרשים הוא בעצם מכשיר פיננסי שמבוסס ועוקב אחרי המחיר של מכשירים פיננסים וניירות ערך אחרים, והקונה לא באמת קונה את הנכס הפיננסי (מט"ח, מדד, מניה, סחורה וכו') ואינו הבעלים שלה בשום שלב. החוזה הוא על ההפרש בין מחיר הנכס במועד פתיחת העסקה לסגירתה. הכלי רלוונטי בעיקר למסחר בטווח זמן קצר.

חוזה הפרשים הוא מכשיר השקעה משוכלל המבוסס על מינוף ובדומה לאופציה יש אפשרות להפסדים משמעותיים.

## היסטוריה
### המצאתם
חוזי הפרשים פותחו במקור בראשית בשנות ה-90 של המאה ה-20 בלונדון כסוג של החלפת מניות (עסקת החלף) הנסחרות בשולי רווח נמוכים. המצאת חוזי הפרשים, מיוחסת לשני בנקאים מבנק UBS Warburg. הם שימשו בתחילה קרנות גידור ומשקיעים מוסדיים כדי לגדר בצורה חסכונית את חשיפתם למניות בבורסה לניירות ערך בלונדון, בעיקר מכיוון שהם נדרשו לרווחיות קטנה בלבד. יתרה מזו, מכיוון ששום מניה פיזית לא החליפה ידיים, הם גם נמנעו ממס בולים בבריטניה.

### מסחר קמעונאי
בסוף שנות התשעים החלו חוזי הפרשים להיסחר גם על ידי סוחרים קמעונאיים והציבור הרחב. הם זכו לפופולריות על ידי מספר חברות בבריטניה, שהקימו פלטפורמות סחר מקוונות חדשניות שהקלו על הצגת מחירים וסחר בזמן אמת. החברה הראשונה שעשתה זאת הייתה GNI ושירות המסחר שלה GNI Touch, שנרכשה מאוחר יותר על ידי חברת MF Global. מיד אחר כך החלו לפעול IG Markets ו-CMC Markets.

בסביבות שנת 2001, מספר ספקי פלטפורמת המסחר בחוזי הפרשים הבינו שהייתה להם השפעה כלכלית זהה ל"הימורי מרווחים" (Spread betting), פרט לכך שרווחי "הימורי מרווחים" פטורים ממס רווחי הון. מרבית הספקים השיקו גם פעילות "הימורי מרווחים" על מכשירים פיננסיים במקביל לסחר בחוזי הפרשים. בבריטניה שוק חוזי ההפרשים ושוק "הימורי מרווחים" על מכשירים פיננסיים במובנים רבים היה זהה. עם זאת, בשונה מחוזי הפרשים, שיוצאו למספר מדינות שונות, "הימורי מרווחים", ככל שהיא מסתמכת על יתרון מס ספציפי למדינה, נותרו בעיקר תופעה של בריטניה ואירלנד.

ספקי המסחר בחוזי הפרשים החלו להתרחב לשווקים מעבר לים, החל מאוסטרליה ביולי 2002 על ידי IG Markets ו-CMC Markets. הם הפכו זמינים באוסטרליה, אוסטריה, קנדה, קפריסין, צרפת, גרמניה, הונג קונג, אירלנד, ישראל, איטליה, יפן, הולנד, לוקסמבורג, נורווגיה, פולין, פורטוגל, רומניה, רוסיה, סינגפור, דרום אפריקה, ספרד, שוודיה, שווייץ, טורקיה, בריטניה וניו זילנד. הם אינם מורשים במספר מדינות אחרות - ובמיוחד בארצות הברית, שם, בשל כללים של הוועדה לניירות ערך ולבורסות, חוזי הפרשים אינם יכולים להיסחר על ידי משקיעים קמעונאיים.

## קישורים חיצוניים
* 

## הערות שוליים

*
קטגוריה:שוק ההון
קטגוריה:דיני תאגידים
קטגוריה:מונחים משפטיים
יוסי בן דוד (פזמונאי)

**יוסי בן דוד** (נולד ב-1966) הוא פזמונאי, מפיק מוזיקלי ומלחין ישראלי.

## ביוגרפיה

בן דוד נולד במושב שער אפרים ליצחק ושרה בן דוד. במהלך נערותו עבד בשירותו של בן דודו הזמר חיים משה והכיר את עולם המוזיקה תוך כדי.

את צעדיו הראשונים כמפיק מוזיקלי החל כשניהל זמר אלמוני בזמנו בשם פיני חדד, הפיק לו אלבום כתב והלחין לו את השיר "עינייך השחורות" והביא אותו לפריצה עם השיר "לא לבד" שכתב והלחין אביחי מליחי.

אחרי תקופתו עם חדד, פתח בן דוד חברת הפקות על שמו בה ייצג את הזמר לידור יוספי וכתב לו ולבן דודו - חיים משה את השיר "תני לי", ועם השיר "ראש בראש" שכתב והלחין.

לאחר מכן כתב את השיר "אל תלכי לי" לזמר אייל גולן. בו בזמן הפיק את האוסף המצליח "שניים סוכר" שכללו דואטים שרבים מהם נכתבו או הולחנו על ידי בן דוד בו השתתפו זמרים רבים.

לאחר מכן, פתח אולפן הקלטות ברמת גן וצירף לשירותו את נאור סינואני שעבד בתחילה כטכנאי הקלטה באולפנו. משם המשיך להפיק את האוסף שניים סוכר וגם את האוסף "עבודה עברית" שרים עוזי חיטמן לזכרו של עוזי חיטמן.

## משיריו
* לאייל גולן: "הוזה אותך מולי", "רצתי אחרייך", "אל תלכי לי", "על חבל דק", "אל תלכי", "את שלי אני שלך", "נראתה לאחרונה"
* לליאור נרקיס: "אתן לך שנים" ,"העיניים שלי", "תרקדי"
* לליאור נרקיס וחיים משה: "אותך לצידי"
* לחיים משה: "סלחי לי"
* לעומר אדם: "מאושרת"
* לעופר לוי ואייל גולן: "רצתי אחרייך"
* לאבי סינואני: "רציתי להגיד לך", "מה קורה איתך"
* לשרית חדד: "כמו סינדרלה", "בא לי", "אהבה בתוכי" ועוד
## קישורים חיצוניים
* 
* 

קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:אנשי המושב
קטגוריה:מועצה אזורית לב השרון: אישים
קטגוריה:ישראלים שנולדו ב-1966
הכוחות המזוינים של הרפובליקה הסינית

**הכוחות המזוינים של הרפובליקה הסינית**, המכונה בדרך כלל **הכוחות המזוינים של טאיוואן**, הם הכוחות המזוינים של טאיוואן ומורכבים מצבא יבשה, חיל ים (כולל חיל הנחתים), חיל אוויר וכוח משטרה צבאית של טאיוואן. משרד ההגנה הלאומית מנהל את הכוחות.

זהו צבאה הלאומי של המדינה, שהיווה 16.8% מהתקציב המרכזי בשנת כספים 2003. מאז שנת 2002 נמצא בשליטתו האזרחית המלאה של משרד ההגנה הלאומית ומפוקח על ידי הרשות המחוקקת, היואן המחוקק. בשנים 1924–1947 נודע בשם הצבא המהפכני הלאומי לפני ששמו שונה בשנת 1947 לשמו הנוכחי, עם אימוץ חוקת הרפובליקה הסינית. הצבא היה ידוע גם מבחינה היסטורית בשם **הכוחות המזוינים הלאומיים הסיניים** (**CNAF**).

עד שנות השבעים המשימה העיקרית של הצבא הייתה להחזיר את סין היבשתית וכיבושה מידי הרפובליקה העממית של סין שבשליטת המפלגה הקומוניסטית. המשימה העיקרית הנוכחית של הצבא היא הגנה על איי טאיוואן, פנגוהו, ג'ינמן, מטסו ואיי הרפובליקה אחרים מפני פלישה צבאית אפשרית על ידי צבא השחרור העממי של הרפובליקה העממית של סין (PRC), שנחשב לאיום העיקרי על הרפובליקה הסינית, במחלוקת המתמשכת על מעמדה הבינלאומי של טאיוואן.

השימוש המוקדם ביותר בשם "הכוחות המזוינים של הרפובליקה של סין (中華民國 國 軍)" ניתן למצוא בחוקה הראשונה של הרפובליקה של סין בממשלת בייאנג בשנת 1923.

## שמות
הכוחות המזוינים של הרפובליקה הסינית הם הצבא הלאומי של טאיוואן, הידועים בשם "גוג'ון 國 軍" שמשמעותו "צבא לאומי". כאשר הרפובליקה הסינית הייתה בשלטון בסין היבשתית, צבאה נקרא הצבא המהפכני הלאומי עד שנת 1928. שמות אחרים במהלך התקופה כללו את "הצבא הלאומי הסיני" או "צבא קוומינטנג".

הלאמת הכוחות המזוינים בשנת 1947 ניתקה את קוומינטנג משליטה ישירה על הכוחות המזוינים והוא הפך לכוח ביטחון לאומי. בשל שינוי חוקתי ובעקבות חוקת 1947, שאומצה אז, שונה שמו מאוחר יותר ל**צבא הרפובליקה הסינית**. שנתיים לאחר מכן, בשנת 1949, נאלצה ממשלת הרפובליקה הסינית לגלות אל האי טאיוואן והכוחות המזוינים המשיכו להיקרא "הצבא הלאומי הסיני".
## גלריה

קובץ:NRA_machinegunners.jpg|300x300 פיקסלים|חיילי אוגדת חי"ר 185 במלחמת העולם השנייה
קובץ:ROCA_CM-11_in_Hukou_Camp_after_Exercise_20111105a.jpg|300x300 פיקסלים|טנק CM-11 בבסיס צבאי בטאיוואן
קובץ:武夷號油彈補給艦.JPG
קובץ:Skyguard-Sparrow Missile Launcher in Songshan Air Force Base Display.jpg|300x300 פיקסלים|חימוש ארטילרי של חיל האוויר הטאייוואני
קובץ:ROC_Military_Police_V-150_Commando_Front_view.jpg|300x300 פיקסלים|המשטרה הצבאית של טאיוואן
קובץ:IDF_F-CK-1A_Single_Front_View.jpg|300x300 פיקסלים|מטוס קרב של חיל האוויר
קובץ:ROCN_cheng_kung_class_PFG2-1105_and_PFG2-1101_20050624.jpg|300x300 פיקסלים|פריגטה של הצי

## לקריאה נוספת
* 

## קישורים חיצוניים

* אתר רשמי של משרד ההגנה הלאומית
* מוזיאון הכוחות המזוינים
## הערות שוליים
קטגוריה:קצרמר צבא
קטגוריה:הרפובליקה הסינית: צבא וביטחון
קטגוריה:צבאות בעת החדשה
מתי גלעד

**מתי גלעד** (נולד ב-18 בינואר 1989) הוא בסיסט, מפיק מוזיקלי ומלחין ישראלי. חבר בלהקות "ג'יין בורדו" ו"לולה מארש".

## ביוגרפיה
גלעד הוא בוגר רימון בית ספר למוסיקה.

ב-2012, בעת שלמד ברימון בית ספר למוסיקה, הקים עם דורון טלמון הרכב מוזיקלי, יחד עם שני חברים נוספים, כדי להשתתף בתחרות להקות בבית הספר. באותה שנה, פרשו החברים האחרים בהרכב, למעט טלמון והצטרף אל ההרכב הגיטריסט אמיר זאבי ושם ההרכב שונה ל"ג'יין בורדו". באותה שנה, החל לפעול כחבר בהרכב "אלישע בנאי וארבעים השודדים".

בשנת 2013 הקימה המוזיקאית עדי-קשת כהן את להקת "BearMoonTree" עם גלעד והגיטריסט יובל וילנר (כוכבת על). בשנת 2015 הוציא ההרכב מיני-אלבום. הלהקה הופיעה על במות שונות בארץ, ביניהן פסטיבל "Tune In".

בשנת 2014 הוציאה הלהקה את אלבום הבכורה שלה הנושא את שמה. מן האלבום בלטו השירים "איך אפשר שלא", "עינב" ו"וויסקי". שלוש שנים מאוחר יותר יצא אלבומה השני של הלהקה.

בסמוך לפעילותו בג'יין בורדו, פעיל גלעד גם בהרכב האינדי-פופ "לולה מארש".

## חיים אישיים
אשתו היא הזמרת דורון טלמון ולהם שתי בנות, היא גם חברתו ללהקת "ג'יין בורדו" והסולנית. הם מתגוררים בתל אביב.

## קישורים חיצוניים

* 

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:בסיסטים ישראלים
קטגוריה:נגני קונטרבס
קטגוריה:מפיקים מוזיקליים ישראלים
קטגוריה:בוגרי רימון בית ספר למוסיקה
קטגוריה:לולה מארש
קטגוריה:ישראלים שנולדו ב-1989